REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/333-14

24. oktobar 2014. godine

B e o g r a d

 Z A P I S N I K

 13. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 23. OKTOBRA 2014. GODINE

Sednica je počela u 12,10 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Zoran Antić, Milan Kovačević, Žarko Bogatinović, Milija Miletić, Đorđe Stojšić, Marjana Maraš, Velimir Stanojević, Arpad Fremond, kao i Vladan Milošević, Miroljub Stanković, zamenici članova Odbora.

Sednici su prisustvovali i narodni poslanici: Mladen Lukić, Nadica Nikolić Tanasijević.

Sednici nisu prisustvovali članovi Odbora: Veroljub Matić, Miodrag Nikolić, Goran Ćirić, Jovan Marković, Dušan Petrović, Sabina Dazdarević.

Pored članova Odbora sednici su prisustvovali: predstavnici Ministarstva finansija: Nada Mirković, Milesa Marjanović, savetnici ministra finansija; predstavnici Ministarstva poljoprivrede i zaštite životne sredine: Željko Radošević, državni sekretar, Daniela Stojanović, Odeljenje za ekonomsko-finansijske poslove kao i predstavnici sredstava javnog informisanja.

Većinom glasova usvojen je sledeći

 D n e v n i r e d

1. Razmatranje Predloga zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada (broj 400-3800/14 od 22.oktobra 2014.godine);
2. Razno.

Prva tačka dnevnog reda **- Razmatranje Predloga zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada (broj 400-3800/14 od 22.oktobra 2014.godine);**

Savetnica ministra finansija Nada Mirković izjavila je da je do smanjenja sredstava sa rebalansom, došlo zbog umanjenja plata od 10 odsto, kao i zbog toga što u toku ove godine neće biti iskorišćen kredit od 100 miliona dolara koje je Srbiji odobrio Fond za razvoj Abu Dabija za izgradnju sistema za navodnjavanje, a koji je bio u budžetu za 2014. godinu.

U uvodnim napomenama, Željko Radošević, državni sekretar, je istakao da je rebalansom budžeta za 2014. godinu, predviđeno smanjenje sredstava za poljoprivredu od oko 4 milijarde dinara, dok je za oblast zaštite životne sredine predviđeno povećanje u iznosu od 864 miliona dinara. Po njegovim rečima, uštede se neće odnositi na subvencije poljoprivrednicima, već će se unutrašnjom relokacijom sredstava nastaviti isplata subvencija. Ministarstvo poljoprivrede je ove godine svoje obaveze prema poljoprivrednicima revnosno finansiralo, a Uprava za agrarna plaćanja je do sada obradila više od 90 odsto svih prispelih zahteva, tako da je novac isplaćen ili je proces isplate u toku. Željko Radošević je takođe podsetio i da je u toku veliki konkurs za podršku investicijama u primarnu poljoprivrednu proizvodnju, koji je otvoren do 1. novembra.

Predsednik Odbora za poljoprivredu Marijan Rističević kazao je da nije zadovoljan što se sredstva za agrarni budžet umanjuju, zbog čega će godina biti završena tako da agrar dobije manje od pet odsto ukupnog budžeta države. On je izrazio očekivanje da će poljoprivreda u budžetu za 2015. godinu dobiti najmanje pet odsto ukupnog budžeta. Rističević je istakao da će u ime Odbora za poljoprivredu od Ministarstva poljoprivrede tražiti da se u narednom budžetu za razvoj stočarstva izdvoji 3,5 milijardi dinara, što se po njegovom mišljenju može dobiti preraspodelom sredstava unutar agrarnog budžeta, pre svega od Uprave za poljoprivredno zemljište. Potrebno je iskoristiti velike količine kukuruza kojima Srbija raspolaže, kako bi se uvećao stočni fond. Predsednik Odbora je predlažio da se novac iz budžeta za stočarstvo iskoristi za beskamatne kredite i regres za uvoz priplodnog materijala. Takođe, potrebno je obezbediti sredstva za rad Kompenzacionog fonda, koji bi poljoprivrednicima omogućio da se preko njega svojom robom zadužuju kod banaka. Odbor će zatražiti i 10 miliona dinara za obuku ljudi koji će se baviti pisanjem projekata iz oblasti poljoprivrede, kojima će se konkurisati za sredstva iz pretpristupnih fondova EU.

U diskusiji su učestvovali narodni poslanici: Marijan Rističević, Žarko Bogatinović, Milija Miletić, Vladan Milošević i Miroljub Stanković.

Odbor je u skladu sa članom 173. Poslovnika Narodne skupštine razmotrio Predloga zakona o izmenama i dopunama Zakona o budžetu Republike Srbije za 2014. godinu, razdeo 23– Ministarstvo poljoprivrede i zaštite životne sredine, koji je podnela Vlada.

Odbor je većinom glasova (10 za, 1 protiv), a saglasno članu 173. stav 1. Poslovnika Narodne skupštine zaključio da dostavi sledeći

 I Z V E Š T A J

Odbor je u skladu sa članom 173. stav 2 . Poslovnika Narodne skupštine odlučio nakon glasanja da predloži Odboru za finansije, republički budžet i kontrolu trošenja javnih sredstava da prihvati u načelu Predlog zakona o izmenama i dopunama Zakona o budžetu Republike Srbije za 2014. godinu, razdeo 23 - Ministarstvo poljoprivrede i zaštite životne sredine koji je podnela Vlada.

Za izvestioca Odbora na sednici Odbora za finansije, republički budžet i kontrolu trošenja javnih sredstava određen je Marijan Rističević, predsednik Odbora.

Druga tačka dnevnog reda - **Razno**

Pod tačkom- Razno nije bilo prijavljenih za raspravu.

Pošto drugih pitanja i predloga nije bilo, sednica je zaključena u 13,05 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 Veljko Racković Marijan Rističević